
Raport de specialitate comun al compartimentului urbanism şi al biroului contabilitate, buget, impozite și taxe
nr. 12290 din 28.11.2023

	Cu privire la: aprobarea participării U.A.T Macea la Programului privind creşterea eficienţei energetice şi gestionarea inteligentă a energiei în clădirile publice, derulat de Administraţia Fondului pentru Mediu, cu proiectul “Reabilitarea energetică a căminului cultural din loc. Macea, str. Pavel Covaci nr 27, com. Macea, Jud. Arad”.
	Scopul Programului îl reprezintă creşterea eficienţei energetice a clădirilor publice şi îmbunătăţirea calităţii mediului prin reducerea emisiilor de gaze cu efect de seră, reducerea consumului anual de energie primară şi promovarea utilizării surselor regenerabile de energie.
	Primăria Macea îşi propune să asigure atât cetăţenilor, cât şi angajaţilor instituţiei un climat plăcut, condiţii de muncă şi desfăşurare a activităţii în cele mai bune condiţii şi reducerea costurilor de exploatare prin eficientizarea energetică şi gestionarea inteligentă a energiei în clădirile administrative.
	Obiectivul programului vizează modernizarea clădirilor publice prin finanţarea de activităţi/acţiuni specifice realizării de investiţii pentru creşterea performanţei energetice a acestora respectiv: 
•	Îmbunătăţirea izolaţiei termice a anvelopei clădirii (pereţi exteriori, ferestre, tâmplărie, planşeu peste parter) a şarpantelor şi învelitorilor, inclusiv măsuri de consolidare a clădirii, unde este cazul.
•	Introducerea, reabilitarea şi modernizarea, după caz, a instalaţiilor pentru prepararea, distribuţia şi modernizarea agentului termic pentru încălzire şi a apei calde menajere, a sistemelor de ventilare şi climatizare, a sistemelor de ventilare mecanică cu recuperare de căldură, inclusiv sisteme de răcire pasivă, precum achiziţionarea si instalarea echipamentelor aferente şi racordarea la sistemele de încălzire centralizată, după caz.
•	Utilizarea surselor de energie regenerabilă, pentru asigurarea necesarului de energie a clădirii.
•	Implementarea sistemelor de management energetic având ca scop îmbunătăţirea eficienţei energetice şi monitorizarea consumului de energie (achiziţionarea, instalarea, intreţinerea şi exploatarea sistemelor inteligente pentru gestionarea şi monitorizarea oricărui tip de energie pentru asigurarea condiţiilor de confort interior).
•	Înlocuirea corpurilor de iluminat  fluorescent şi incandescent cu corpuri de iluminat cu eficienţă energetică ridicată şi durată mare de viaţă, cu respectarea normelor şi reglementărilor tehnice.
•	Orice alte activităţi care conduc la îndeplinirea realizării obiectivelor proiectului (înlocuirea circuitelor electrice, lucrări de demontare/montare a instalaţiilor şi echipamentelor, lucrări de reparaţii la faţade etc).
•	alte lucrări care se impun ca urmare a prevederilor legislaţiei specifice şi a studiilor de specialitate.
	În urma analizării situaţiei existente şi identificării necesităţilor, a deficienţelor şi oportunităţilor s-a stabilit necesitatea implementării proiectului	“Reabilitarea energetică a căminului cultural din loc. Macea, str. Pavel Covaci nr 27, com. Macea, Jud. Arad”.
	Pentru atingerea acestui obiectiv s-a stabilit modernizarea căminului cultural Macea prin reabilitarea energetică a clădirii C1, existentă pe amplasament. 
	Prin investiţia propusă se va viza şi accesibilizarea spaţiilor pentru utilizarea facilă a spaţiilor publice de către persoanele cu dizabilităţi sau deficienţe, asigurându-se astfel un climat de incluziune pentru toate categoriile sociale.

[bookmark: _Hlk94780512]	În cadrul proiectului se propune reabilitarea construcției existente prin solutii optime din punct de vedere structural si termo-energetic. Din punct de vedere al categoriilor de lucrări incluse în soluția tehnică se propun lucrări de termoizolații, înlocuirea tamplariilor ferestrelor si a usilor de acces, refacerea sau inlocuirea instalațiilor aferente construcției, adoptarea de soluții moderne pentru producerea energiei electrice si adoptarea de solutii moderne pentru aspectul fatadelor. 
	AVANTAJELE SCENARIULUI RECOMANDAT:
· Reducere consumului anual specific de energie finală pentru încălzire
· Reducere a consumului de energie primară totală 
· Reducere anuală estimată a gazelor cu efect de seră 
· Energie primară utilizând surse regenerabile
· Cladirea functioneaza la standarde actuale din punct de vedere structural

	Principalii indicatori tehnico-economici aferenţi investiţiei:
a) indicatori maximali, respectiv valoarea totală a obiectivului de investiţii, exprimată în iei, cu TVA şi, respectiv, fără TVA, din care construcţii-montaj (C+M), în conformitate cu devizul general;

[bookmark: _Hlk90988176]Valoare C+M fara TVA exprimata in lei: 4.230.100,00lei
Valoare C+M cu TVA exprimata in lei: 5.033.819,00lei
Valoare TOTAL GENERAL fara TVA exprimata in lei: 5.788.491,10 lei
Valoare TOTAL GENERAL cu TVA exprimata in lei: 6.879.463,50 lei
b) indicatori minimali, respectiv indicatori de performanţă - elemente fizice/capacităţi fizice care să indice atingerea ţintei obiectivului de investiţii - şi, după caz, calitativi, în conformitate cu standardele, normativele şi reglementările tehnice în vigoare;

CORP C1: - REABILITARE TERMOENERGETICA
DATE GENERALE:
Functiune: CAMIN CULTURAL
Regim de inaltime: Sp+P+Ep
Suprafata construita: 917.25 mp
Suprafata utila: 891.48 mp
Accese auto si pietonale: DA
Parcaje: neamenajate

c) indicatori financiari, socioeconomici, de impact, de rezultat/operare, stabiliţi în funcţie de specificul şi ţinta fiecărui obiectiv de investiţii;

	Prezentarea modului în care se asigură conformarea cu reglementările specifice funcţiunii preconizate din punctul de vedere al asigurării tuturor cerinţelor fundamentale aplicabile construcţiei, conform gradului de detaliere al propunerilor tehnice
Proiectul a fost proiectat respectând normele și normativele aflate în vigoare în momentul realizări acestuia, în vederea asigurării tuturor cerințelor fundamentale aplicabile.Pentru realizarea fiecărui obiectiv au stat la baza urmatoarele studii:
· Audit energetic
· Ridicare topografica
· Expertiza tehnica
· Extras CF

	Nominalizarea surselor de finanţare a investiţiei publice, ca urmare a analizei financiare şi economice: fonduri proprii, credite bancare, alocaţii de la bugetul de stat/bugetul local, credite externe garantate sau contractate de stat, fonduri externe nerambursabile, alte surse legal constituite
[bookmark: _GoBack]Finanțarea investiției se va realiza prin  programul de eficientizare energetica a fondului de mediu.
	Faţă de cele prezentate, raportat la prevederile art. 129 alin. 1 şi art. 136 alin. 1 din OUG nr. 57/2019 Cod Administrativ, cu modificările şi completările ulterioare, considerăm că proiectul de hotărâre este necesar şi oportun, îndeplinind toate criteriile pentru a fi supus dezbaterii şi aprobării Consiliului local al comunei Macea. Urmare a celor menţionate propunem spre analiză şi aprobare prezentul Raport şi Proiectul de Hotărâre întocmit pentru aprobarea participării U.A.T Macea la Programului privind creşterea eficienţei energetice şi gestionarea inteligentă a energiei în clădirile publice, derulat de Administraţia Fondului pentru Mediu, cu proiectul “Reabilitarea energetică a căminului cultural din loc. Macea, str. Pavel Covaci nr 27, com. Macea, Jud. Arad”.

Şef birou contabilitate, buget, impozite și taxe,                             Compartiment urbanism,
Beke Robert                                                                                   Retkovszky Melinda

Rata Internă a Rentabilităţii (FRR/C) -16,77%

Valoarea actuală netă financiară a investiţiei (FNPV/C)  -6.879.464

Rata de actualizare 5,00%

Total venituri indirecte 0

Raport Cost/beneficii C/B 1,000

